**LIQUI MOLY vuoden 2020 jääkiekon MM-kisoissa Sveitsissä**

Saksalainen öljynvalmistaja on Zürichissä ja Lausannessa pelattavan turnauksen virallinen sponsori

**Syyskuu 2019 – LIQUI MOLY jatkaa kiekkoilun parissa. Saksalainen öljy- ja lisäaineasiantuntija on nimittäin jälleen mukana, kun jääkiekon MM-kisat pyörähtävät seuraavan kerran käyntiin 8. toukokuuta 2020. Saksassa ja Ranskassa pelatuista vuoden 2017 MM-kisoista lähtien yritys on ollut MM-kisojen virallinen sponsori. ”Monet maajoukkueet ovat meille tärkeiltä markkinoilta. Siellä jääkiekko on suosittua, ja se vahvistaa tuotemerkkiämme”, LIQUI MOLYn toimitusjohtaja Ernst Prost sanoo.**

Näitä avainmarkkinoita ovat muun muassa Venäjä, Skandinavia ja Pohjois-Amerikka. Kyseisten maiden maajoukkueet ovat käytännössä aina mukana vuosittain pelattavissa MM-kisoissa. IIHF:n jääkiekon MM-kisat ovat LIQUI MOLYn talviurheilusponsorointikauden päätös. Toimiminen myös moottoriurheilumaailman ulkopuolella on Ernst Prostin mukaan tärkeää: ”Tällä tavalla tuotemerkkimme on näkyvissä monissa paikoissa myös silloin, kun moottoriurheilukaudet ovat tauolla. Ja tällä markkinointitempauksella me saavutamme erittäin suuren yleisön.”

Tässä hieman lukuja: Viime vuonna lähes puoli miljoonaa katsojaa seurasi pelejä slovakialaisilla areenoilla ja yli 1,6 miljardia henkeä yli 160 eri maasta seurasi turnausta ruudun takaa. Sveitsissä öljyvalmistajan logon voi nähdä kaukaloiden laidoilla turnauksen jokaisessa pelissä. Pelipaikkoina toimivat Zürich ja Lausanne. Maailmanmestaruus ratkeaa 24. toukokuuta Zürichin Hallenstadionissa. Sen jälkeen pelaajat menevät kesälomalle ja LIQUI MOLY keskittyy taas moottoriurheiluun.

**Tietoja LIQUI MOLYsta**

LIQUI MOLYn maailmanlaajuisesti ainutlaatuisen kattavaan valikoimaan kuuluu noin 4000 kemiallista tuotetta – niin moottoriöljyjä, lisäaineita, rasvoja, tahnoja, suihkeita, autonhoitotuotteita, liimoja kuin tiivisteaineita. Vuonna 1957 perustettu LIQUI MOLY kehittää ja valmistaa tuotteensa yksinomaan Saksassa. Kotimarkkinoillaan yritys on lisäaineiden kiistaton markkinajohtaja, ja se valitaan toistuvasti parhaaksi öljymerkiksi. Yritys markkinoi tuotteitaan yli 120 maassa, ja sen liikevaihto oli 544 miljoonaa euroa vuonna 2018.

**Lisätietoja:**

LIQUI MOLY GmbH

Peter Szarafinski

Head of Media Relations international

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

peter.szarafinski@liqui-moly.de